Hrvatska turistička zajednica pokreće sustav dodjele oznaka kvalitete za obiteljski/privatni smještaj (sobe, apartmani, kuće i vile u vlasništvu fizičkih i pravnih osoba) u Hrvatskoj. Na taj će način predmetne segmente ponude moći promovirati kao jedinstvene proizvode, prilagođene suvremenim trendovima potražnje.

Sudjelovanje iznajmljivača u ovom istraživanju, koje Hrvatska turistička zajednica provodi u suradnji s Institutom za turizam, izuzetno je važno za dobivanje objektivne slike o obiteljskom/privatnom smještaju i kvalitetnih podataka za osmišljavanje programa i oznaka kvalitete.

Stoga, vlasnike obiteljskog/privatnog smještaja pozivamo da se u što većem broju uključe u istraživanje te izdvoje desetak minuta vremena za ispunjavanje online ankete kojoj je moguće pristupiti putem sustava eVisitor (potrebno je prijaviti se u sustav eVisitor, a poveznica putem koje se može pristupiti anketi biti će dostupna na početnoj stranici, od 6. do 27. veljače 2023.)

Unaprijed Vam zahvaljujemo na suradnji!